קאפהד

יצירת המשחק

המשחק צויר ביד ונצבע במחשב, במטרה ליצור מראה אותנטי של אנימציה משנות ה-30. לדוגמה, אחת הדמויות במשחק מוצגת ב-24 פריימים לשנייה uחלק מהבוסים מבוססים על סרטון ישן משנות ה-30 בשם "!Swing You Sinners". המראה של קאפהד מבוסס על דמותו של מיקי מאוס, מאגמן מבוסס ככל הנראה על דמותו של אוסוולד הארנב, והדמות החדשה מיס צ'ייס מבוססת ככל הנראה על מיני מאוס.
המשחק הוצג לראשונה בשנת 2014 בתערוכת E3. זמן קצר לאחר מכן הוא יצא גם למערכות הפעלה נוספות כמו MacOs, לינוקס, ול-Nintendo switch. המשחק לא יצא לסוני פלייסטיישן בשל סכסוך בין יוצריו לבין מנהלי חברת סוני.

סגנון משחק

במהלך המשחק השחקנים צריכים להתחמק מהאויב הגדול אשר מבקש לירות בהם. הם כתגובה יורים עליו בחזרה ומנסים לחסלו. המשחק מחולק לשלושה שלבים, כאשר בכל שלב ישנם שני תתי שלבים שבהם צריך להתחמק מאויבים ולירות בכל דמות שנעה. כאשר מנצחים את שני השלבים הראשונים עוברים לשלב השלישי שמטרתו היא לקחת את נשמותיהם של האויבים ולעבור שלב לשלב הבא שמוביל לזירת הקרב הבאה. במהלך המשחק יכול השחקן לבקר בחנות הווירטואלית ולקנות בה מגוון שיפורים כגון כלי נשק מהלכים מיוחדים ושיפורים שיעזרו לו במהלך המשחק באמצעות סכומי הכסף שצבר בקרבות. בהמשך ניתנת לשחקן הזדמנות להשתמש מתקפה מיוחדת, כאשר עבור כל נשק יש מתקפה שונה מזו של הנשק האחר. בפני השחקן מוצעות שתי אפשרויות : השחקן יכול לבחור בין קלף אחד שפותח במתקפה חלשה יותר לבין צבירת חמישה קלפים על מנת ליצור מתקפה חזקה יותר. במצב של שחקן אחד, ניתן לשחק רק עם דמותו של קאפהד, ודמותו של מאגמן זמינה רק במצב של שני שחקנים.

מהלך המשחק

לקאפהד יש שלבים רבים, ורוב גדול מהשלבים אלו שלבי בוס, עם עוד שלבים בסגנון Run N' Gun. לשחקן יש מספר בלתי מוגבל של ניסיונות לכל שלב, בהם השחקן לא מפסיד דבר אם לא מצליח את השלב. למשחק יש כלי נשק ויכולות שונות שניתן לרכוש בחנות במטבעות שהתקבלו משלבי ה-Run N' Gun. אחרי שהשחקן עבר שלב כלשהו, הוא יראה את התוצאות של המשחק, ויקבל ציון על השלב בהתאם. בנוסף יש שלושה מוזיאונים, בהם נלחמים ברוחות קטנות כדי לקבל בונוס נוסף, אותו מקבלים מהכוס האגדית ( legendary chalice), חברתם הטובה של קאפהד ומאגמן שתהפוך לדמות שאפשר לשחק איתה בDLC,

עלילת המשחק

קאפהד (Cuphead) ואחיו התאום מאגמן (Mugman) הם שני ספלים החיים באי אינקוול (inkwell isle) בלי דאגות. קאפהד הוא שובב ואנרגטי ותמיד מסתבך בצרות אך אחיו מאגמן מעט שקט, רגוע ומחושב יותר ממנו. שני הספלים חיים תחת השגחתו של סבא שלהם, אלדר קטל הקומקום הזקן (elder kettle) שתמיד הזהיר אותם שלא להתרחק יותר מדי מהבית. יום אחד שני האחים הלכו לאיבוד והגיעו בטעות לקזינו של השטן, הם נכנסים לשם ומתחילים להמר. לאחר רצף ארוך של ניצחונות, השטן בכבודו ובעצמו מציע לאחים עסקה: אם הם יזכו בעוד סיבוב אחד, הם יקבלו את כל הכסף שבקזינו, אבל אם הם יפסידו; השטן יקבל את הנשמות שלהם. קאפהד שתמיד מחפש להסתבך, לא חושב פעמיים ומטיל את הקוביות בעוד שמאגמן מנסה לעצור אותו אך לשווא. התוצאה שהתקבלה הייתה דאבל אחד (תוצאה שנקראת בשפת הקזינו עיני נחש - snake eyes) שזו התוצאה הכי נמוכה שיכולה להתקבל, והשטן דורש את הנשמות שלהם. שני האחים מתחננים שלא ייקח את נשמותיהם, והוא מסכים לעשות איתם עסקה חדשה: הוא מבקש מהם לטייל ברחבי האיים של אינקוול ולאסוף עד למחרת בערב את חוזי הנשמות של התושבים באי (כל תושב כזה הוא בוס במשחק) על מנת לשלם את חובם לשטן, ומבקש מהעוזר האישי שלו ומנהל הקזינו, קינג דייס (king dice), לעקוב אחריהם ולוודא שהם עושים את עבודתם כראוי ואוספים את החוזים מכל תושבי האי ולא לתת להם להמשיך לאי הבא אם הם לא. קאפהד ומאגמן מספרים זאת לסבא שלהם והוא נותן להם שיקוי מיוחד שמאפשר להם לירות מהאצבעות ועוד כוחות אחרים. שני האחים מטיילים ברחבי האי ואוספים את חוזי הנשמות של 17 בוסים (5 במפה הראשונה, 5 במפה השנייה, 7 במפה השלישית) עד שלבסוף הם מגיעים לקינג דייס, הוא חושף לפניהם שגם לו יש חוב לשטן ולכן הם מחויבים לקחת את נשמתו, לאחר שהם מביסים אותו ואת הצבא שלו, הם מגיעים לשטן והוא מבקש מהם את החוזים ולהצטרף לצוות שלו; מה שלאחר מכן תלוי בבחירת השחקן, אם הוא מסכים, קאפהד ומאגמן הופכים לשדים משרתים של השטן, במקום קינג דייס שפוטר מיד לאחר תבוסתו, והוא נכשל בשלב (השחקן יכול לעשות את השלב שוב ושוב) אך אם הוא מסרב, קאפהאד ומאגמן נלחמים בשטן בתור הבוס הסופי עד שהם מביסים אותו. לאחר כניעת השטן האחים שורפים את החוזים ובכך פוטרים את התושבים מחובותיהם לשטן וכל התושבים מריעים לקאפהד ומאגמן על מעשה הגבורה שלהם.

דמויות ראשיות (משחקיות)

קאפהד (Cuphead) - ספל אדום בעל עיניים גדולות, אף קטן וקשית מקופלת, בניגוד לאחיו התאום מאגמן. קאפהד הוא שובב, ילדותי ואנרגטי במיוחד, ומסתבך בצרות לעיתים קרובות, אך עם זאת יש לו לב טוב ואכפת לו מהמשפחה והחברים שלו יותר מכל דבר אחר. קאפהד הוא התאום הבכור. הוא לא ממש מעוניין בבנות או באהבה בשלב זה של חייו, אבל ניכר שהוא מחבב את צ'אליס,  חוץ מזה שהברונית וון בון בון מאוהבת בו,לא ידוע באמת למה הוא דוחה אותה. דמותו תמיד הייתה זמינה בכל המצבים.
מאגמן (Mugman) - ספל כחול בעל עיניים קטנות, אף גדול וקשית ישרה, בניגוד לאחיו התאום קאפהד. בדומה לקאפהד, גם הוא לפעמים נעשה שובב ואנרגטי ומצטרף לשטויות של אחיו, אבל הוא גם שקט, רגוע ובוגר יותר ולעיתים קרובות חושב לפני שהוא פועל. הוא גם מעט חכם יותר ואוהב לקרוא, אבל הוא גם אוהב פעילויות אחרות ילדותיות מעט יותר, כמו תפיסת פרפרים ואכילת ממתקים עם אחיו, שלעיתים הופכת למשחק שבו הם מכניסים אותם לפיהם ויורים אותם דרך הקשית שלהם, רק ששניהם צלפים לא כל כך טובים. מאגמן הוא התאום הצעיר. בניגוד לקאפהד שלא מתעסק באהבה, מאגמן הוא רומנטיקן אמיתי, ומאוהב בקאלה מריה, למרות הבדלי הגובה והמחיה הגדולים שלהם. בעבר דמותו הייתה זמינה רק במצב של 2 שחקנים, אבל לאחר הDLC עבר שדרוג ואפשר לשחק איתו גם במצב של שחקן יחיד.
לג'נדרי/מיס צ'אליס (Legendary/Miss. Chalice) - רוח רפאים בדמות כוס צהובה עם קשית צהובה גם כן, אך מסוגלת לקבל צורה גשמית ורגליים. חברתם של התאומים שהפכה לדמות משחקית בDLC. מחבבת את קאפהד. נקראת בידי חבריה הקרובים צ'אליס.

מפה ראשונה- היער של אינקוול

להקת השורש (The Root Pack) - שלושה ירקות שורש שלכל אחד מהם יכולת מיוחדת משלו:
סאל ספאדר (Sal spudder) - תפוח אדמה והבוס הראשון בחבורת השורשים ובמשחק בכלל, שמו הקודם היה מו טאטו (Moe Tato) והוחלף בDLC . ככל הנראה אוהב לאכול אדמה ותולעים, אולי מעצבן אותו רוב הזמן בגלל שהוא כל הזמן בוכה, הוא די ממורמר רוב הזמן ומחייך לעיתים רחוקות.
אולי בולב (Ollie Bulb) -  בצל והבוס השני בחבורת השורשים, שמו הקודם היה וויפי (Weepy) והוחלף בDLC . ביישן, רגיש ונוטה לבכות הרבה, ובניגוד לחבריו ועוד הרבה בוסים אחרים, הוא לא באמת רוצה לפגוע בקאפהד ומאגמן. ככל הנראה סובל מפאנופוביה (פחד מכל דבר).
קאנצ'י קאנטאני (Chauncey Chantenay) - גזר והבוס השלישי והאחרון בחבורת השורשים, וככל הנראה הוא מנהיג החבורה. שמו הקודם היה פסייקרוט (Psycarrot) והוחלף בDLC . יש לו קמטים במצח שמסתירים את עינו השלישית, הוא מאוד מיומן ביכולות טלפתיות, עקב כך שאת רוב המתקפות שלו הוא מבצע בכוח המחשבה. חולה נפש ומטורף.
בטי ביט (Betty Beet) - סלק ממין נקבה. הופיעה בפיילוט של להקת השורש, אבל לא הגיעה למשחק הסופי. הנקבה היחידה בחבורה.
רדיש (Radish)- צנון קטן, מגיע רק אם לא יורים באולי בולב, במצב כזה אולי יחזור לאדמה, ורדיש יצא במקומו ויתחיל לתקוף, המתקפה שלו תימשך גם במהלך הקרב עם קאנצ'י קאנטאני. הצטרף בDLC.
גופי לה גראנד (Goophy La Grande) - כדור סליים כחול והבוס השני במפה הראשונה ובמשחק כולו, גופי הוא נרקיסיסט, עקב כך שהוא כל הזמן אומר לעצמו כמה שהוא יפה, אך עם זאת, נראה שיש לו כבוד ליריבים שלו. הוא די חלש, בהתחשב בעובדה שבטרנספורמציה האחרונה שלו הוא מת אבל ממשיכים להילחם במצבה שלו עד שמביסים גם אותה, מה שאומר שגופי צריך למות פעמיים פירוש שמו הוא "גופי הגדול" באיטלקית. ככל הנראה מאוהב בהילדה ברג וחברם של ריבי וקרוקס, אם כי פעמים רבות הוא מעצבן אותם.
הילדה ברג (Hilda Berg) - פיית שמיים והבוסית השלישית במפה הראשונה ובמשחק כולו. יש לה חוש אופנה ממש טוב לעומת דמויות נשיות אחרות במשחק. היא די שובבה ואוהבת להקניט את היריבים שלה, ובעיקר להשתמש בזה שהם לא יכולים לנצח אותה. שלוש מהטרנספורמציות שלה קשורות בגלגל המזלות- מזל שור, מזל תאומים ומזל קשת. הטרנספורמציה האחרונה שלה (ירח לא מלא) חושפת אותה כחולת נפש ומטורפת. אחת משש הבוסיות הנשיות במשחק, ככל הנראה החברה הטובה ביותר של קאלה מריה וידידה של הבנות האחרות ומחבבת את קאגני קורנשיון בעוד שגופי מאוהב בה.
קאגני קורנישיון (Cagney Carnation) - פרח כתום שהוא עירוב של שני זני פרחים: ציפורן חתול ושן הארי והבוס הרביעי במפה הראשונה ובמשחק כולו. קאגני הוא ערמומי ומתענג על יכולתו לפתות את יריביו בהסוואה של פרח עדין ומקסים לפני הקרב, וכשהקרב מתחיל הוא שואג בכוח וחושף את פרצופו האמיתי: פרח מפחיד ומטורף שיותר מדי בטוח בעובדה שהוא יזכה בקרב. ככל הנראה מאוהב בהילדה ברג וחבר טוב של הבליינד ספקטר. אומרים שאנשי החרצית באחד משלבי הrun n' gun הם החברים/האחיינים שלו. אחד מהבוסים הפופולריים ביותר במשחק, והוא גם הופיע ביותר מודעות פרסום מכל בוס אחר (למעט קינג דייס והשטן), דוגמה טובה היא התמונה שמפרסמת את המשחק כזמין למחשב, בה רואים את דמותו של קאפהד משחק בשלב "זעם פרחוני" (Floral Furry), שזה הקרב של קאגני.
ריבי וקרוקס (Ribby And Croacks) - צמד צפרדעי עצים מתאגרפים והבוסים החמישיים במפה הראשונה ובמשחק כולו. לא ברור אם הם אחים או חברים טובים, והם עצמם אפילו לא יודעים את זה, אבל הם מסתובבים יחד עוד מהביצה. קל להבדיל ביניהם משום שריבי הוא צפרדע עצים ירוק ונמוך עם מכנסיים לבנים, כפפות אגרוף אדומות וחגורה אדומה, בעוד שקרוקס הוא צפרדע עצים חום וגבוה עם מכנסיים אדומים, כפפות אגרוף חומות וחגורה חומה. ככל הנראה ריבי הוא הצעיר יותר מבין שניהם,וקרוקס הוא מעט אחראי יותר ממנו עקב היותו המבוגר יותר מבניהם, אבל הכימיה בין השניים היא מושלמת. שניהם נלחמים מאז היותם ראשנים קטנים, אך אינם יודעים להפסיד, את זאת ניתן לראות עקב כך שכשהם מפסידים ריבי פורץ בבכי מר וקרוקס חובט ברצפה בזעם. הם שניים משמונת הבוסים במשחק שהם בעלי חיים, חברים של גופי לה גראנד, אם כי פעמים רבות הוא מעצבן אותם, "הכוכבים" של הסירה

מפה שנייה – פארק השעשועים של אינקוול

הברונית וון בון בון (Baroness Von Bon Bon) - מלכת הממתקים והבוסית הראשונה במפה השנייה והשישית במשחק כולו, וחברה בצוות הקרקס יחד עם דג'ימי הגדול ובפי הליצן, שכנראה מאוהב בה, אף על פי שהיא רואה בו רק ידיד. היא מאוד נועזת עקב היותה דמות סמכותית, ונוטה להפגין זעם רב בכל פעם שהתאומים מביסים את אחד המשרתים שלה. היא גם נראית כדרמה קווין לא קטנה, עקב כך שהיא בוכה בכי מר לאחר תבוסתה, אך עם זאת היא מתוקה, אימהית ודואגת, לפי הנאמר בסוף הטוב. אחת מששת הדמויות הנשיות במשחק מאוהבת בקאפהד, אף על פי שהוא רואה בה רק ידידה, חברה של רומור האניבוטומס וסאלי סטייג'פליי, ומחבבת את גרים מאטצ'סטיק.
וויפט קרימפאפ (Wippet Creampup) – עוגה והטירה של הברונית וון בון בון, שרואה אותה לא רק בתור הבוסית שלו, אלא גם בתור אמא שלו.
לורד גוב פאקר (Lord Gob Packer) - סוכרייה מחליפת צבעים והמשרת הראשון של הברונית וון בון בון.
קרנל וון פופ (Karnel Von Pop) - סוכריית תירס והמשרת השני של הברונית וון בון בון.
מפסקי צ'רניקוב (Muffsky Chernikov) - מאפין והמשרת השלישי של הברונית וון בון בון.
סמל ג'מבו גאמבול (Sergent Jumbo Gumball) - מכונת מסטיקים והמשרת הרביעי של הברונית וון בון בון.
סר וופינגטון השלישי (Sir Waffington III) - וופל בלגי מעופף והמשרת החמישי של הברונית וון בון בון.
פטסי מנטול (Patsy Mentol)- סוכריית מנטה והמשרתת השישית של הברונית וון בון בון.
דג'ימי הגדול (Djimmi The Great) - ג'יני והבוס השני במפה השנייה והשביעי במשחק כולו, וחבר בצוות הקרקס יחד עם הברונית וון בון בון ובפי הליצן, שנראה כחבר הכי טוב שלו. נהנה ללעוג לתאומים בעזרת המריונטה שלו, פאפהד, שלעיתים הוא מתואר כ"אבא" שלו. מעריצי המשחק טוענים שבנוסף להיותו ג'יני, הוא משתמש בכדור בדולח, קורא בקפה ובעלי תה, וקורא בכפות ידיים. דג'ימי ככל הנראה ממוצא ערבי כלשהו, לא ניתן להגיד בוודאות איזה, אבל יש חיזוקים רבים לזה שהוא מצרי. בקרב איתו מופיעות ברקע המסך פירמידות,במתקפה הראשונה שלו הוא נע על מרבד קסמים וזורק על השחקן תכשיטים ופגיונות, במתקפה השנייה שלו הוא הופך לטוטם, במתקפה השלישית שלו הוא הופך לסרקופג, במתקפה הרביעית שלו פאפהד מגיע ובמתקפה האחרונה שלו הוא מסובב פירמידות מסביב לשחקן.
פאפהד (Puphead) – בובת מריונטה בדמותם של קאפהד ומאגמן הנשלט על ידי דג'ימי, שכל מטרתו הוא ללעוג לתאומים. לעיתים מתואר כ"בנו" של דג'ימי. אין לו קווי אישיות נרחבים אבל הוא יכול "לדבר" (במסך המוות של המתקפה הרביעית של דג'ימי רואים את פאפהד, והכיתוב למטה הוא הדיבור שלו)
בפי הליצן (Beppi The Clown) - ליצן והבוס השלישי במפה השנייה והשמיני במשחק כולו, וחבר בצוות הקרקס יחד עם הברונית וון בון בון, בה הוא מאוהב בסתר, ודג'ימי הגדול, שנראה כחבר הכי טוב שלו. בדומה לתאומים בפי הוא שובב ואוהב לצחוק, ובכל אחד ממסכי המוות שלו הוא מספר בדיחה שלועגת לתאומים. מעריצים טוענים שבנוסף לליצנות, יש לו כמה תחביבים אחרים, ביניהם: קריאת רומנים, ציור, משחקי שולחן, פינג פונג, עשיית מטלות בית (כמו כביסה וכלים) וטיפול בחיות המחמד שלו, אחד מחמשת הבוסים האנושיים במשחק, בינו לבין גרים מאטצ'סטיק יש יריבות ותחרות על ליבה של הברונית וון בון בון, אבל אין ביניהם שנאה מוחלטת ולפעמים הם מבלים יחד וקוראים לעצמם חברים.  במהלך הקרב איתו הוא נלחם עם מכונית מתנגשת, הופך לבלון, רוכב על סוס קרוסלה והופך למתקן טרנטולה. בקרב איתו מופיעה רכבת הרים שאמורה להפריע לשחקן. המשרתים שלו הם:
ג'רי המתנגש (Bumper car jerry)- מכונית מתנגשת ומשרתו של בפי.
ברווזי הקרטון (Cardboard Ducks)-  ברווזים צהובים (חוץ מכמה שהם ורודים- אפשר לעשות עליהם פרי)בעלי מטרה על בטנם, ומשרתיו של בפי.
כלבי הבלון (Balloon Dogs)- בלונים בדמות כלבים חומים (חוץ מכמה שהם ורודים- אפשר לעשות עליהם פרי), ומשרתיו של בפי.
צ'ארלי הסוס (Charlie Horse)- סוס ירוק (צהוב בחלק מהזמן) והמשרת של בפי, וככל הנראה גם חיית המחמד שלו. לאחר תבוסתו בפי מתחיל לבכות ונופל מהגב שלו לפני המתקפה הבאה שלו.
כדורי פינגווין (Penguin Balls)- פינגווינים ירוקים, לאחר שבפי הופך למתקן טרנטולה, הוא יורק אותם והם מונעים מהשחקן לעבור על הרצפה אלא רק על המעברים המיוחדים.
וואלי ווארבלס (Wally Warbles) - ציפור כחולה עם ראש אדום ממין זכר שתקועה בתוך שעון קוקייה והבוס הרביעי במפה השנייה והתשיעי במשחק כולו. די טיפש. יחד עם סאלי סטייג'פליי, הוא אחד משני הבוסים היחידים שהם בעלי משפחה- יש לו בן ששמו מעולם לא נחשף, לא ידוע מי היא אשתו/זוגתו, אבל יכול להיות שלגוזל שלו בכלל אין אם והוא עצמו מעולם לא היה נשוי או במערכת יחסים רומנטית. נוסף על כך הוא אבא דואג מאוד,  בהתחשב בעובדה שבמהלך הקרב הוא עסוק יותר בהגנה על בנו מאשר החוזה שלו. אחד מתשעת הבוסים שהם בעלי חיים, חבר של גרים מאטצ'סטיק.
הבן של וואלי וורבלס (Wally Warbles's Son) - אפרוח כחול עם ראש אדום בתוך קן קטן ובנו של וואלי, לא ידוע מי היא אמו, למרות שיכול להיות שאין לו אמא. שמו לא נחשף במהלך המשחק, אך אולי ייחשף בסדרת הנטפליקס. בניגוד לאבא שלו, הוא גאון מרושע.עוזר לאבא שלו להילחם, ובוכה בכי מר לאחר שקאפהד מביס אותו, לאחר שהבין שאביו עומד למות ואפילו הוא לא יכול לעזור לו. 
רופאי ציפורים (Medical  Birds)-  זוג ציפורים הקטנות בהרבה מוואלי ווארבלס ומהבן שלו, נושאים את וואלי בהתקפה האחרונה שלו, ולאחר תבוסתו מתבלים אותו על מנת לבשל אותו.
גרים מאטצ'סטיק (Grim Matchstick) - דרקון ירוק והבוס החמישי במפה השנייה והעשירי במשחק כולו. חברותי, טוב לב וביישן,ובדומה לאולי בולב מלהקת השורש, גם הוא לא ממש רוצה לפגוע בקאפהד ובמאגמן, ובכל מסך מוות שלו הוא אומר שהוא מתחרט על שהוא פגע בהם ושהוא רק רצה לשחק, ובדומה להם גם הוא ילדותי למדי. מגמגם כשהוא מדבר, בהמשך נוספים לו 2 ראשים והראש האמצעי שלו הופך ללהביור. אחד מתשעת הבוסים במשחק שהם בעלי חיים,  בינו לבין בפי הליצן יש יריבות ותחרות על ליבה של הברונית וון בון בון, אבל אין ביניהם שנאה מוחלטת ולפעמים הם מבלים יחד וקוראים לעצמם חברים. חבר טוב של וורנר וורמן ווואלי ווארבלס ומחבב את הברונית וון בון בון.
חיילי הלהבה (Flame Minions)- להבות היוצאות מגרונו של גרים ומשמשות כמשרתים שלו, המפקד שלהם חובש כובע ומחזיק גפרור בידו.

מפה רביעית ואחרונה- הגיהנום של אינקוול

הטיפסי טרופ (Tipsy Troop) - שלושה משקאות אלכוהוליים- כוס רום, כוסית מרטיני ובקבוק וויסקי ומשרתיו הראשונים של קינג דייס. שיכורים באופן תמידי. אין להם שמות רשמיים, אבל כמה מעריצים של המשחק נתנו להם שמות מזהים, אך אולי שמותיהם ייחשפו בסדרת הנטפליקס. כוס הרום ובקבוק הוויסקי הם זכרים, וכוסית המרטיני היא נקבה.
צ'יפס בטיגן (Chips Bettigen) - ערימת ז'יטונים ומשרתו השני של קינג דייס. אוהב להילחם.
מר וויזי (Mr. Wheezy) - סיגר ומשרתו השלישי של קינג דייס, וככל הנראה יד שמאלו של השטן, לצד קינג דייס. בעל הומור אירוני.
פיפ ודוט (Pip and Dot) - קוביית דומינו המפוצלת לשתי דמויות ומשרתיו הרביעים של קינג דייס, פיפ נמצא למעלה ושולט בידיים שלהם, ודוט נמצאת למטה ושולטת ברגליים שלהם. רבים אחד עם השני לעיתים קרובות.
הופוס פוקוס (Hopus Pocus) - ארנב קוסם ומשרתו החמישי של קינג דייס. אחד מתשעת הבושים במשחק שהם בעלי חיים מטורף למדי.
פיר לאפ (Phear Lap) - שלד של סוס ומשרתו השישי של קינג דייס. אחד מתשעת הבוסים במשחק שהם בעלי חיים,. לוקח ברצינות הימורים.
פירולטה (Pirouletta) - רולטה ומשרתתו השביעית של קינג דייס, וכנראה מאוהבת בו. ככל הנראה היא ממוצא רוסי. אחת משש הבוסיות הנשיות במשחק, אוהבת לרקוד ובלרינה בזמנה הפנוי.
מנגוסטין (Mangostean) - כדור ביליארד עם הספרה 8 ומשרתו השמיני של קינג דייס. ממהר להסיק מסקנות.
מר צ'ימס (Mr. Chimes) - קוף מתופף ומשרתו התשיעי של קינג דייס. אחד מתשעת הבוסים במשחק שהם בעלי חיים, מזוכיסט.
קינג דייס (King Dice) - אדם עם ראש קובייה בצבע סגול עוזרו האישי של השטן, והבוס הראשון במפה הרביעית והשמונה עשר במשחק כולו, וגם האחרון אם בוחרים בסוף הרע של המשחק. בדומה לשטן, קינג דייס הוא מניפולטיבי, מרושע ואנוכי. אבל עם זאת, עדיין חבוי מעט טוב לב בתוכו, ואת זאת ניתן לראות בעקבות הטיפול המסור שהוא נותן לקלפים שלו, וגם עקב כך שהוא מברך את קאפהד ומאגמן בכל פעם שהם מצליחים לסיים מפה, וגם משום שאף על פי שקאפהד ומאגמן שחררו אותו מהחוזה שלו, ואף על פי שהשטן פיטר אותו, הוא נשאר בקזינו ודאג לשטן. הוא מדבר בסלנג אמריקאי הטיפוסי לניו יורק. הוא הדמות היחידה במשחק ששומעים אותה מדברת, משום שבכל פעם שקאפהד ומאגמן מנסים לעזוב מפה לפני שהם סיימו אותה, הוא שר את השיר שלו, "בית הקוביות". ככל הנראה מחבב את פירולטה. ככל הנראה הנבל האהוב ביותר על רוב מעריצות המשחק, עקב היותו קשוח אבל שרמנטי, והרבה בלוגים ויצירות של מעריצות המשחק מתמקדים ספציפית בדמותו של קינג דייס.
לפי גרסה של הבלוג "little king dice" לסיפור חייו- דייס היה ילד שובב בן 12, שהיה בורח מביתו בכל לילה והולך לבר להופיע בפני היושבים שם, ולאחר שהתעלפו מרוב שתייה היה גונב להם את הכסף, יום אחד הוא הלך לבר אחר וראה שם רק איש אחד, כשניסה לקחת לו את הארנק, האיש הסיר את המסכה והתגלה כשטן, שאיים לחתוך את ידיו, דייס המבוהל התחיל לבכות ולהתחנן שיחוס על חייו, והשטן לקח אותו בתור המשרת האישי שלו. כמה שנים אחר כך, אחרי שדייס והשטן התקרבו קצת ונהיו יותר כמו אבא ובן מאשר כמו אדון ומשרת, דייס אמר לשטן שהוא מרגיש חסר יעוד בחיים, והשטן נותן לו לנהל את הקזינו, ומאמץ אותו בתור בנו.
השטן (The Devil) - הבוס השני במפה הרביעית והתשעה עשר והאחרון במשחק כולו, וגם האנטגוניסט הראשי במשחק. הוא מרושע ותוקפני, אבל גם יש לו צד רכרוכי, שנראה בקלות עקב כך שהוא פורץ בבכי כשהוא מבין שסופו קרב. חלק ממעריצי המשחק "בנדי ומכונת הדיו" סבורים כי הוא סבו/דודו/אביו של הדמות הראשית במשחק-בנדי.
העוזרים של השטן - עוזרים שעוזרים לשטן להילחם בקאפהד ומאגמן ככל הנראה ילדים/אחיינים/חברים של השטן
מפה זו היא לא מפה של אזור עצמאי כמו שלושת המפות הראשונות, אלא נספח למפה השלישית- העיר הגדולה של אינקוול, אבל יוצרי המשחק החליטו לפצל בין הגיהנום לשאר העיר ובכך להפוך אותו למפה עצמאית.

דמויות חשובות נוספות (לא משחקיות)

אלדר קטל/סבא קומקום (Elder Kettle) - קומקום שורק ומשופם בצבע אפור וסבא של קאפהד ומאגמן, לא ניתן להגיד בוודאות אם הוא סבם הביולוגי או המאמץ כי אין שום מידע על ההורים שלהם ומה קרה איתם.
פורקינד (Porkind)- חזיר העובד בחנות ממנו אפשר לקנות בונוסים בעזרת הכסף שהשחקן אסף בשלבי ה run 'n gun.

דמויות משניות

הדמויות המשניות מפוזרות ברחבי שלושת האיים של אינקוול, ונותנים לשחקן עצות וחלקם נותנים בונוסים שונים.

מפה ראשונה- היער של אינקוול

אנג'ל (Angel)-  דגה דייגת.
מאק (Mac)- תפוח, פרסם את המשחק כזמין למכשירי אפל, ומכאן שמן (מאק הוא המחשב הרשמי של חברת אפל).
צ'יפ (Chip)- גרזן.
רון (Ron)- בקבוק טייס.
קוינט (Coint)- מטבע.

מפה שנייה- פארק השעשועים של אינקוול

רביעיית ליצני המספרה (Barbshop quartet)- ארבעה ליצנים, שרים את שיר הנושא של המשחק.
ג'ינג'ר (Ginger)- נערת עוגיית ג'ינג'ר.
שוקו (Choco)- נער עוגיית ג'ינג'ר.
אלברט (Albert)- נורה.
שלי (Shelly)- נערת בוטן.
קוואדרטוס (Quadratus)- איש אגם מרושע.

מפה שלישית- העיר הגדולה של אינקוול

לודוויג (Ludvig)- פטיפון. המלחין האהוב עליו הוא בטהובן.
וולפגנג (Wolfgang)- רדיו מיושן. המלחין האהוב עליו הוא מוצרט.
קרולז (Crulz)- פיראטית צעירה. ככל הנראה חברתו/ בת דודתו/אחותו הקטנה של קפטן ברייניבירד.
גרג (Greg)- צב המתגורר ליד הים.
פורקינגטון (Forkington)-  מזלג. מורה בכיתה א'.

הקרוסאובר עם בנדי ומכונת הדיו

בזמן שהמשחק תפס תאוצה, נוצר סרטון קרוסאובר עם המשחק "בנדי ומכונת הדיו" (Bendy and the ink machiene) -משחק אימה הישרדות בעל אופי של סרטים מצוירים משנות ה-30 שיצא באותה שנה עם קאפהד. שנקרא "קרב עד המוות-בנדי נגד קאפהד".
בסרטון קאפהד מטייל לו באינקוול ולפתע נתקל בשלולית דיו. השלולית התאחדה לדמותו של בנדי (Bendy), השד המצויר והחביב, המנסה להתחבר איתו, קאפהד נבהל עקב כך שהוא נראה כמו קרוב משפחה של השטן ומניח שהוא שליח שלו שבא לנקום. הוא מתחיל להילחם בבנדי המופתע שלא מבין למה חברו החדש תוקף אותו, ובורח לתוך השיחים שם הוא מוצא שקית של דשן ופרח קטן, אותו הוא הופך לצמח טורף ומנסה להכות בעזרתו את קאפהד אך הצמח נהפך לוורוד וקאפהד עושה עליו פרי ומעיף את בנדי, שפוער חור בשמיים, קאפהד עולה על מטוס ורודף אחריו, והם מגיעים לג'ואי דרו סטודיו, ביתו של בנדי, ושם הגלגל מתהפך. בנדי נוחת בתוך חבית של דיו ונעשה גבוה, רצחני ותוקפני, קאפהד חוטף גרזן וזורק אותו על בנדי אבל בנדי מתפצל והוא מחטיא, ובינתיים הגרזן ממשיר לעוף ופוגע בצינור דיו, התקרה נופלת על בנדי וקאפהד מניח שבנדי מת והוא ניצח, אבל אחרי זה בנדי הופך לחיה רצחנית כמו בחלק האחרון של המשחק שלו, מנתק את ראשו של קאפהד מגופו, שותה את הנוזל שבו וזורק אותו על הרצפה, ובכך הורג אותו ומנצח בקרב.

מוזיקה

במהלך המשחק מתנגנת מוזיקת ג'אז, היוצאים היחידים מהכלל הם השלב זעם פרחוני (Floral furry), השלב של קאגני קורנשיון, במהלכו מתנגנת מוזיקת סמבה, והשיר בית הקוביות (die house), בו מושמעת מוזיקת בלוז.
באלבום שיצא ביחד עם המשחק ב-29 בספטמבר הכיל יותר מ-50 שירים ושלוש שעות רצופות של ג'אז. האלבום פורסם על גבי תקליט, אך אפשר למצוא אותו באינטרנט.
כריסטופר מאדיגן, בן דודם של יוצרי המשחק, הלחין את המוזיקה של קאפהד.